סימן קצה
קטגוריות: ש_ס / לב בבא מציעא / ב_מ עניינים - הרב רפאל בהגר_מ שמואלביץ / קנינים / הערות על סדר טוש_ע

א] כתב הרמ"א בס"ה, דבסתם אמרינן דהוי כמעכשיו באופן המועיל, דודאי בכדי ל"ה עביד, ובנתיה"מ סק"ג כתב ע"ז, ז"ל, לכאו' ק' דממ"נ במאי מיירי, דאי במכר והקנה לו בסתם מהיכ"ת לומר דהוי כלאחר ל', ועוד דא"כ בכסף דל"ה קנין בכדי דהא מהני אפי' נתאכלו המעות יהי' המוכר יכול לומר שלא הקנה לו הקנין עד אחר זמן מרובה, עיי"ש מש"כ בזה.

וצ"ע דמ"ט לא פירש בפשוטו, דאיירי בשהתנה תנאי דאם, אשר בשאר קנינים כה"ג, לא קנה עד שיתקיים התנאי, ואילו בקנין סודר אמרינן דודאי בכדי ל"ה עביד, וקנה מעכשיו, וכ"ה מבו' בד' הראשונים, שכתבו להך מילתא דקנין הוי כמעכשיו, בההיא דאם לא אתינא מכאן ועד תלתין יומין לבטלן זכוותי, והיינו דהגם דהוי זה תנאי דאם, אשר בשאר קנינים כה"ג לא קני עד שיתקיים התנאי, מ"מ כל שהקנה בקנין סודר, אמרינן דודאי נתכוין להקנותו מעכשיו.

ובזה הוא שנחלק הר"ן בנדרים דכ"ז:, ז"ל, ודאי קושטא קאמר שמי שהקנה שדה לחבירו סתם וקנו מידו לאלתר קנה, אבל כי אתני אם לא באתי לא משמע דליקני מעכשיו אלא לבתר ההוא יומא ונמצא שאינו קונה כלל, עכ"ל, והיינו דס"ל דכל שהתנה תנאי דאם, אשר בשאר קנינים כה"ג לא קנה עד שיתקיים התנאי, ה"נ בקנין סודר לא קנה עד שיתקיים התנאי, וממילא דלא קנה כלל, כיון דכלתה קנינו, וכ"ה גם בחי' הריטב"א ב"מ דס"ו: דבמקנה על תנאי, לא קני מעכשיו, עיי"ש, וכן דעת הריטב"א גם בב"ב דקס"ח.

לכן נראה בכונתו, דדוקא כשתלה הקנין בלאחר ל', כגון שאמר לו ותקנה לאחר ל', או אל תקנה אלא לאחר ל', אז לא קנה, אבל אם הקנה לו בסתם, אפילו אמר לו בפירוש שלא ישתמש בו או שלא יקחנו עד אחר ל', והוא דבר שבא לעולם ויכול הקנין לתפוס בו מיד, אמרינן דהוי כמעכשיו, וכ"כ בתשובת הרמב"ן [מיוחסות סי' י"א] הביאו הב"י בסימן ר"ז [מחודש ל"ה].